14. Den økonomiske og beskæftigelsesmæssige situation inden for lufttransport
og tilknyttede industri- og servicesektorer
B5-0687, 0688, 0702, 0703 og 0705/2001
Europa-Parlamentets beslutning om den økonomiske og beskæftigelsesmæssige situation inden for
lufttransport og tilknyttede industri- og servicesektorer
Europa-Parlamentet,
A. der anfører, at de nylige terrorangreb har påvirket forbrugernes tillid til luftfart i alvorlig grad og
dermed også haft omfattende følger for den økonomiske situation i luftfartssektoren og tilknyttedeindustri- og servicesektorer på verdensplan,
B. der erkender, at en række selskaber allerede inden de tragiske begivenheder den 11. september 2001
havde alvorlige strukturelle problemer som følge af enten global økonomisk afmatning, overkapaciteteller dårlig strategisk ledelse,
C. der ligeledes erkender, at passagertrafikken globalt er aftaget på grund af terrorangrebene den 11. sep-
tember 2001, navnlig på flyvninger over Atlanten og til Mellemøsten, og tilføjer, at langt de flesteflyselskaber har måttet aflyse flyvninger for at modvirke den hurtige nedgang i passagertallet,
D. der er bekymret over, at den amerikanske regering fordrejer den internationale luftfart ved at yde
amerikanske luftfartsselskaber omfattende tilskud,
E. der ligeledes er bekymret over, at flyselskaber vil annullere eller udsætte deres ordrer på nye flyve-
maskiner og dermed bringe arbejdspladserne i Europas luftfartsindustri i fare,
F. der anfører, at der på verdensplan allerede er gået over 180000 job tabt i luftfartssektoren siden den
11. september 2001, og at der også er registreret massive tab i europæisk luftfartsindustri,
G. der er foruroliget over den dramatiske nedgang i turisttrafikken, navnlig fra USA og Det Fjerne Østen
til Europa, hvilket har vidtrækkende følger for hele turistindustrien,
H. der erkender, at der er behov for at styrke og omstrukturere europæisk luftfartsindustri yderligere på
grundlag af en strategi baseret på kombineret transport,
1. er af den opfattelse, at luftfartsselskaberne i vidt omfang skal kompenseres for de tab, de blev påført
som følge af lukningen af amerikansk luftrum de første fire dage efter terrorangrebene og af amerikanskelufthavne i yderligere tre dage;
2. anmoder medlemsstaterne om at træffe alle nødvendige forholdsregler for at bistå luftfartsindustrien
med at finde en løsning på problemet med ophævet forsikringsdækning, eftersom luftfarten ikke selv kangøres økonomisk ansvarlig for krigsrisiko og risiko for terrorhandlinger; anmoder de nationale regeringerom at tage ansvaret for yderligere sikkerhedsudgifter;
3. opfordrer Kommissionen til at udarbejde forslag, som dels ville gøre det muligt for europæisk luftfart-
sindustri at modstå den massive støtte, den amerikanske regering yder de amerikanske luftfartsselskaber,dels ville sikre, at de europæiske luftfartsselskaber så vidt muligt behandles ens i overensstemmelse medEU-lovgivningen; anmoder også Kommissionen om at undersøge, hvorvidt den amerikanske hjælpepakkepå 15mia.USD er i overensstemmelse med de internationale handelsregler;13.6.2002 DA C140E/581 De Europæiske Fællesskabers Tidende
Torsdag, den 15. november 2001
4. opfordrer kraftigt Kommissionen til at bidrage til at styrke den europæiske luftfartssektor ved at
anvende EU’s konkurrenceregler i enkeltsager, således at der kan opbygges en ny struktur for de euro-pæiske luftfartsselskaber;
5. anmoder endvidere Kommissionen om meget nøje at overvåge udviklingen på arbejdsmarkedet i
luftfartsindustrien, således at den om fornødent kan forelægge effektive forslag, som har til formål atbevare eller skabe arbejdspladser;
6. støtter den indsats, arbejdsmarkedets parter har gjort for at undgå flere tab af arbejdspladser, og
glæder sig over, at de er rede til at arbejde sammen for at prøve at stabilisere sektoren på dette tidspunkt;
støtter desuden de europæiske arbejdsmarkedsparters forslag om, at der skal oprettes en ad hoc-gruppe,
som har til opgave at fastlægge og fremme foranstaltninger til afbødning af de sociale følger af den nuvæ-rende krise;
7. opfordrer Kommissionen, medlemsstaterne og det internationale samfund til at arbejde på tilsvarende
forslag for at genskabe borgernes tillid til sikkerheden i luftfartssektoren;
8. opfordrer endelig EU og medlemsstaterne til at støtte kampagner, der er rettet mod offentligheden,
og som har til formål at støtte turistindustrien;
9. pålægger sin formand at sende denne beslutning til Kommissionen, Rådet og medlemsstaternes og
ansøgerlandenes regeringer.
15. Ulykken i Skt. Gotthard-tunnellen
B5-0710, 0718, 0724, 0725 og 0734/2001
Europa-Parlamentets beslutning om ulykken i Gotthard-tunnellen
Europa-Parlamentet,
Kdash der henviser til den tragiske ulykke i Gotthard-tunnellen i Schweiz den 24. oktober 2001,
A. der er dybt chokeret over ulykken i Gotthard-tunnellen, som hidtil er blevet betragtet som den mest
sikre tunnel i Europa, hvilket gør nye foranstaltninger for at forbedre sikkerheden i tunnellerne endnumere presserende,
B. der henviser til, at ulykken afslørede relevante juridiske og sociale uregelmæssigheder, som kan være
en trussel mod trafiksikkerheden,
C. der henviser til, at det er nødvendigt at forbedre sikkerhedsforholdene for vejtransport og fremme
jernbanetransport eller jernbane/vejtrafik (»rullende landevej«),
D. der er opmærksom på de bekymringer, som indbyggerne i det transalpinske område, har givet udtryk
for med hensyn til trafiksikkerheden og den vejtransportens indvirkninger på miljøet,
E. der henviser til, at der gennem Gotthard-tunnellen finder vejtransport sted af personer og varer fra
resten af Europa til Italien, og til at den alene i 1999 tegnede sig for fem gange så megen tung gods-transport som de tre andre schweiziske hovedfærdselsårer tilsammen,
1. giver udtryk for oprigtig medfølelse med ofrenes familier og udtrykker anerkendelse for reddernes
mod;
2. anmoder om, at den igangværende dybtgående undersøgelse til belysning af forhold og placering af
ansvar omkring hændelserne afsluttes snarest muligt; kræver, at de ansvarlige straffes hårdt;
3. bekræfter, at det er nødvendigt at prioritere sikkerhed inden for transportpolitikken og opfordrer
Rådet, Kommissionen, medlemsstaterne samt Schweiz til at træffe foranstaltninger i denne retning på bag-grund af erfaringerne fra ulykken i Gotthard og Mont-Blanc;C140E/582 DA 13.6.2002 De Europæiske Fællesskabers Tidende
Torsdag, den 15. november 2001